**ИЗЈАВА   
за прифаќање на условите за пријавување на Јавен повик**

Во име на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (во понатамошниот текст:

(назив на деловниот субјект - барателот)

„деловниот субјект – барателот“) со седиште на ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(адреса на седиште)

во \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, и во својство на овластено лице на Барателот, со оваа изјава

(општина, град)

jа потврдувам намерата на деловниот субјект - барателот да се пријави на Јавниот повик за надоместување на дел од трошоците на деловните субјекти за воведување и унапредување на концептот на циркуларна економија за 2024 година (во понатамошниот текст: „Јавниот повик“), објавен од страна на Министерството за економија и труд (во понатамошниот текст: Министерството), и:

**1. Исполнување на услови за подобност**

1. Потврдувам дека деловниот субјект - барателот ги исполнува условите за подобност наведени во текстот на Јавниот повик (дел III – Право на учество на Јавниот повик).
2. Потврдувам дека деловниот субјект - барателот ги исполнува условите за обезбедување на сите документи потребни за докажување на исполнетоста на условите за подобност наведени во Јавниот повик (дел III – Право на учество на Јавниот повик).
3. Потврдувам дека деловниот субјект - барателот на барање на Министерството ќе ги достави сите други документи и потврди кои се неопходни за докажување на исполнетост на условите за подобност.
4. Потврдувам дека против деловниот субјект - барателот не е отворена стечајна постапка, ниту постапка за ликвидација во времето на потпишување на оваа изјава.
5. Потврдувам дека против деловниот субјект - барателот не е изречена споредна казна забрана за учество во постапки за јавен повик, доделување договори за јавна набавка и договори за јавно-приватно партнерство.
6. Потврдувам дека против деловниот субјект - барателот не е изречена споредна казна забрана за користење субвенции, други поволни кредити или други облици на јавна помош;
7. Потврдувам дека против деловниот субјект - барателот не е изречена споредна казна привремена или трајна забрана за вршење одредена дејност;
8. Потврдувам дека против деловниот субјект - барателот не е изречена прекршочна санкција забрана за вршење професија, дејност или должност, односно привремена забрана за вршењето oдредена дејност;
9. Потврдувам дека против деловниот субјект - барателот не се отпочнати постапки за присилно извршување на доспеани парични побарувања во времето на потпишување на оваа изјава.
10. Потврдувам дека деловниот субјект - барателот ги има платено сите обврски по основ на даноци, придонеси и други јавни давачки во согласност со законските прописи.
11. Потврдувам дека деловниот субјект - барателот ги има платено сите обврски по основ на царина и други увозни давачки.
12. Потврдувам дека на деловниот субјект - барателот не му се доделени во претходните две фискални години (2022 и 2023 година) и во тековната фискална година (2024 година) финансиски средства од други извори, за надоместување на настанати трошоци исти на оние за кои се бара надоместување по Јавниот повик.
13. Потврдувам дека деловниот субјект - барателот не е вклучен во постапка за добивање финансиски средства од други извори, за надоместување на настанати трошоци исти на оние за кои се бара надоместување по Јавниот повик, во времето на потпишување на оваа изјава.
14. Потврдувам дека деловниот субјект - барателот има над 5 (пет) редовно вработени лица со полно работно време, во времето на потпишување на оваа изјава.

**2. Вистинитост и доверливост на податоците**

1. Потврдувам дека сите информации во Барањето се целосни и вистинити.
2. Согласен/а сум основните податоци за деловниот субјект - барателот, контактите и основниот опис на активноста/развојниот проект да бидат јавно достапни.
3. Согласен/а сум информациите од активноста/развојниот проект да можат да бидат внесени во евиденцијата на податоци на Министерството, да се користат за анализи и за известување од страна на Министерството.
4. Согласен/а сум, информациите од активноста/развојниот проект да бидат искористени за промовирање на Програмата за поддршка на конкурентноста на преработувачката индустрија и општествена одговорност на Министерството.

**3. Пристап до дополнителни информации**

1. Потврдувам дека деловниот субјект - барателот ќе ги достави сите дополнителни информации и документи до Министерството потребни за процесот на разгледување и проверка на Барањето со придружната документација, на барање на Министерството.
2. Потврдувам дека деловниот субјект - барателот ќе му овозможи на Министерството и/или лица овластени од Министерството заради утврдување на исполнетоста на условите по јавниот повик да изврши увид и/или да побара дополнителна документација од деловниот субјект-барателот со цел да се увери дали трошоците се реално направени и се во согласност со приложените докази.
3. Потврдувам дека деловниот субјект - барателот навремено ќе го извести Министерството за која било промена што ќе настане, односно промена од значење за процесот на разгледување, проверка и одлучување по Барањето или за доследното спроведување на обврските произлезени од Јавниот повик, како и дека, во случај такво известување да не е доставено целосно и навремено до Министерството, деловниот субјект - барателот ќе ја сноси одговорноста за каква било штета или трошоци што ќе настанат од тоа.
4. Потврдувам дека aко во периодот од поднесувањето на Барањето со придружната документација, па се до завршувањe на постапката по Јавниот повик, деловниот субјект - барателот поднесе документи и/или добие позитивен резултат на/од друга постапка за доделување на финансиски средства, веднаш ќе го информирам Министерството со цел спречување на можноста за двојно финансирање.
5. Разбирам дека деловниот субјект – барателот согласно член 8 став (2) од Уредбата за условите и постапката за доделување на помош од мало значење (de minimis) („Службен весник на РМ“ бр. 141/2011) треба да води прецизна евиденција за секоја примена помош, а особено за износот, давателот, времето, целта и начинот на доделување на помошта и истата треба да ја чува 10 (десет) години од денот на кој последен пат ја примил.

**4. Интелектуална сопственост**

1. Потврдувам дека во случај на права на интелектуална сопственост, ќе доставам доказ до Министерството со кој се потврдува дека деловниот субјект - барателот има право на сопственост на користење, на располагање, на пристап или право на комерцијализација на технологијата која е во процес на развивање и на готовиот производ или услуга.
2. Потврдувам дека која било нова интелектуална сопственост и „know-how“ настанати за време на спроведување на развојниот проект или како резултат на проектот, му припаѓаат на деловниот субјект - барателот (со исклучок на случаеви на склучен договор за соработка со високообразовна односно научноистражувачка установа) и дека тој, ги има превземено сите неопходни активности за заштита и за комерцијализација на интелектуалната сопственост.
3. Потврдувам дека интелектуалната сопственост што е предмет на развојниот проект свесно и намерно не ги повредува правата на интелектуална сопственост на кое било трето лице.
4. Разбирам дека деловниот субјект - барателот е обврзан да ги регулира правата на интелектуалната сопственост пред поднесување на Барањето. Министерството нема да биде одговорно во случај на каков било спор поврзан со правата на интелектуална сопственост.

**5. Набавки на стоки, услуги и работи**

1. Потврдувам дека деловниот субјект - барателот ги има набавено стоките, услугите и работите за потребите на активностите/развојниот проект за кои се бара надоместување на дел од трошоците, од трети неповрзани лица (лица кои капитално или на кој било друг начин согласно закон се смета за поврзано лице со корисникот на финансиската поддршка) и под реални пазарни услови и цена утврдена согласно меѓународни сметководствени стандарди прифатени во Република Северна Македонија.

**6. Заштита на животната средина**

1. Потврдувам дека деловниот субјект - барателот ќе се придржува до сите законски прописи за заштита на животната средина на Република Северна Македонија.
2. Потврдувам дека деловниот субјект - барателот ќе надомести која било штета и ќе го заштити Министерството, во случај Министерството да претрпи каква било загуба, поради прекршување на законите за заштита на животната средина.

**7. Корупција и измамничко однесување**

1. Потврдувам дека деловниот субјект - барателот ќе постапува во согласност со Законот за спречување на корупцијата и судирот на интереси и другите важечки законски прописи во Република Северна Македонија.

Ја потпишувам оваа изјава и потврдувам, под целосна материјална и кривична одговорност, дека деловниот субјект - барателот е потполно свесен и согласен со содржината и условите на Јавниот повик, дека ги разбира/ат сите одредби, вклучително и Законот за спречување на корупцијата и судирот на интереси и дека е целосно, без исклучок, е обврзан да ги почитува и дека се согласува со нивната примена.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | |  | | | |  | | Изјавил |
| Датум: |  | |  | | | | |  |
| Место: |  | |  | | М.П. | | | (Име и презиме на овластеното лице) |
|  | | | |  | | |  |  |
|  | | | |  | | |  | (Потпис на овластеното лице) |